## Pravilnik o mjerilima za utvrđivanje vrijednosti oduzetih poduzeća (pročišćeni tekst)

### NN 36/2003 (11.3.2003.), Pravilnik o mjerilima za utvrđivanje vrijednosti oduzetih poduzeća (pročišćeni tekst)

# HRVATSKI FOND ZA PRIVATIZACIJU

502

Na teme­lju
članka 63. stavka 4. Zakona o naknadi za imovinu oduzetu za vrijeme
jugoslavenske komunističke vladavine (»Narodne novine« br. 92/96, 39/99, 42/99,
92/99, 43/00, 131/00, 27/01, 65/01, 118/01, 80/02 i 81/02) Hrvatski fond za
privatizaciju utvrdio je pročišćeni tekst Pravilnika o mjerilima za utvrđiva­nje
vrijednosti oduzetih poduzeća.

Pročišćeni
tekst Pravilnika o mjerilima za utvrđiva­nje vrijednosti oduzetih poduzeća
obuhvaća Pravilnik o mjerilima za utvrđiva­nje vrijednosti oduzetih poduzeća
(»Narodne novine« br. 107/99), dopunu članka 7. Pravilnika o mjerilima za utvrđiva­nje
vrijednosti oduzetih poduzeća (»Narodne novine« br. 76/00) i izmjene i dopune
Pravilnika o mjerilima za utvrđiva­nje vrijednosti oduzetih poduzeća (»Narodne
novine« br. 25/03), u kojima je naznačeno vrijeme ­njihova stupa­nja na snagu.

Klasa:
943-01/02-01/2388
Urbroj: 563-03-04/01-2003-3
Zagreb, 3. ožujka 2003.

Zamjenik predsjednika
Hrvatskog fonda za privatizaciju
**Kre****šimir** **Star****čevi****ć,** v. r.

## PRAVILNIK

### O MJERILIMA ZA UTVRĐIVANJE VRIJEDNOSTI ODUZETIH PODUZEĆA (pročišćeni tekst)

Članak
1.

Vrijednost poduzeća, oduzetog prijaš­njem vlasniku,
jest zbroj vrijednosti pojedinih nekretnina, uk­ljučujući i poslovni prostor,
koje su činile imovinu poduzeća u vrijeme oduzima­nja, sukladno članku 45.
stavak 2. Zakona o naknadi.

Članak 2.

Vrijednost pojedine nekretnine je vrijednost utvrđena
u postupku dava­nja suglasnosti na namjeravanu pretvorbu društvenog poduzeća
uma­njena za vrijednost ulaga­nja u tu nekretninu u razdob­lju od oduzima­nja
poduzeća do dava­nja suglasnosti na namjeravanu pretvorbu društvenog poduzeća,
prema formuli:

Vn = Sv–U

gdje je

Vn = vrijednost

Sv = vrijednost nekretnine u vrijeme dava­nja
suglasnosti na pretvorbu društvenog poduzeća

U = ulaga­nja u nekretninu u razdob­lju od oduzima­nja
do dava­nja suglasnosti na pretvorbu društvenog poduzeća.

Članak 3.

Visina ulaga­nja u oduzetu nekretninu utvrđuje se
primjenom metoda koje su korištene u postupku dava­nja suglasnosti na
namjeravanu pretvorbu društvenog poduzeća, sukladno Uputama za provedbu članka
11. Zakona o pretvorbi društvenih poduzeća (»Narodne novine« br. 26/91).

Članak 4.

Pri određiva­nju visine ulaga­nja u oduzetu
nekretninu koristit će se podaci i utvrđene vrijednosti iz elaborata o procjeni
vrijednosti poduzeća.

Članak 5.

Nekretninu, koja je činila dio imovine oduzetog
poduzeća, a nije procije­njena kao dio društvenog kapitala u postupku pretvorbe
društvenih poduzeća, sukladno Zakonu o pretvorbi društvenih poduzeća (»Narodne novine«
br. 19/91, 83/92, 84/92, 94/93, 2/94, 9/95, 21/96, da­lje: Zakon o pretvorbi),
Hrvatski fond za privatizaciju procijenit će za potrebe izračuna visine
naknade, sukladno Zakonu o naknadi, Uputama za provedbu članka 11. Zakona o
pretvorbi društvenih poduzeća, ovom Pravilniku, te drugim mjerilima iz članka
63. Zakona o naknadi, i to:

– građevinsko zem­ljište, objekti i poslovni prostori
procijenit će se sukladno Uputama za provedbu članka 11. Zakona o pre­tvorbi
društvenih poduzeća (»Narodne novine« br. 21/96),

– šume i šumsko zem­ljište procijenit će se sukladno
Pravilniku o mjerilima za utvrđiva­nje vrijednosti oduzetog po­ljopri­v­rednog
zem­ljišta, šuma i šumskog zem­ljišta (»Narodne novine« br. 58/98, 106/01),

– stanovi će se procijeniti sukladno Pravilniku o
mjerilima za utvrđiva­nje vrijednosti stana (»Narodne novine« br. 66/98),

– po­ljoprivredno zem­ljište procijenit će se
primjenom metodologije koju nadležna porezna uprava koristi pri određiva­nju
poreza prilikom kupoprodaje, a prema cijenama na dan izračuna visine naknade.

Članak 5a.

Vrijednost nekretnine (Vn) iz članka 5. ovog
Pravilnika utvrdit će se sukladno formuli iz članka 2. te odredbi članka 3.
ovog Pravilnika, s time da će polazna vrijednost (Sv) biti vrijednost
nekretnine na dan izračuna visine naknade, a ulaga­nja u nekretninu (U) računat
će se u razdob­lju od oduzima­nja do dana izračuna visine naknade.

Članak 6.

Prijaš­nji vlasnik oduzetoga poduzeća prvenstveno
ostvaruje pravo na naknadu u dionicama ili udjelima društava u čijem kapitalu
su u postupku pretvorbe, sukladno Zakonu o pretvorbi društvenog poduzeća
procije­njene nekretnine, koje su činile dio imovine poduzeća u trenutku
oduzima­nja.

Ukoliko Hrvatski fond za privatizaciju nema dionica
ili udjela u društvima iz stavka 1. ovog članka ovlašteniku će se prenijeti
dionice ili udjeli u društvima koja su iste ili bitno iste gospodarske
djelatnosti, i to ponajprije na području iste općine ili grada gdje je bilo
sjedište tog društva, a ako to nije moguće onda na području iste županije, a
tek ako niti to nije moguće ostvariti, onda na području druge županije.

Ako se radi o nekretninama iz članka 5. ovog
Pravilnika, za kriterij djelatnosti i sjedišta uzet će u obzir djelatnost i
sjedište oduzetog poduzeća.

Članak 7.

Broj dionica odnosno postotni udjel društva kojim će
se dati naknada, utvrdit će se na način da se utvrđena vrijednost pojedine
nekretnine (uk­ljučujući i poslovni prostor) koja je činila dio imovine
oduzetoga poduzeća prvo stavi u omjer sa u postupku pretvorbe utvrđenom teme­ljnom
glavnicom onog društva u čijem kapitalu je procije­njena predmetna nekretnina,
a da se zatim dobiveni postotak stavi u omjer s ukupnim današ­njim brojem
dionica toga društva.

Ukoliko je teme­ljni kapital društva nakon pretvorbe
sma­njen sukladno Zakonu o trgovačkim društvima (»Narodne novine« br. 111/93),
prijaš­njim vlasnicima pripada naknada u dionicama društva u broju koji
odgovara nominalnoj vrijednosti dionica društva u trenutku pretvorbe.

Ukoliko je teme­ljni kapital, odnosno ukupni broj
dionica društva nakon pretvorbe povećan zbog naknadnih dokapitalizacija,
sukladno Zakonu o trgovačkim društvima (»Narodne novine« br. 111/93), tako
naknadno povećani broj dionica neće se uzeti u obzir prilikom izračunava­nja
broja dionica koje trebaju pripasti prijaš­njem vlasniku.

Ako Hrvatski fond za privatizaciju nema dionica ili
nema dovo­ljno dionica u društvu u čijem kapitalu je procije­njena predmetna
nekretnina, prijaš­nji vlasnik će dobiti dionice u nekom drugom društvu iz
portfe­lja Hrvatskog fonda za privatizaciju izabranom po kriterijima iz članka
6. stavka 2. ovog Pravilnika, a prijenos zamjenskih dionica će se izvršiti
prema nominalnom iznosu dionica.

Članak 8.

U slučajevima iz članka 5. ovog Pravilnika broj
dionica, odnosno postotni udjel društva kojim će se izvršiti naknada izraču­nat
će se na način, da se utvrđena vrijednost nekretnine stavi u omjer sa u
postupku pretvorbe utvrđenom teme­ljnom glavnicom onog društva čijim dionicama
ili udjelima će se vršiti naknada.

Članak 8a.

Hrvatski fond za privatizaciju neće vršiti naknadu u
dionicama ili udjelima društava nad kojima je otvoren stečajni postupak ne­go će
ovlaštenicima naknade prenijeti dionice i udjele drugih društava iz portfe­lja
Hrvatskog fonda za privatizaciju.

Članak 8b.

Pri izračunu visine naknade za oduzetu imovinu po
pravo­moćnim rješe­njima o naknadi, a teme­ljem postojećih procjena vrijednosti
nekretnina čije su visine u pretvorbi društvenih poduzeća utvrđene u devizama
(DEM ili EURO) uzima se sred­nji tečaj Hrvatske narodne banke za EURO na dan
izračuna visine naknade.

Članak 9.

Ovaj Pravilnik odgovarajuće
se primje­njuje i u drugim slučajevima propisanim Zakonom o naknadi, kada se
radi o oduzetim nekretninama koje su unesene u društveni kapital dru­štvenog
poduzeća, sukladno Zakonu o pretvorbi društvenih poduzeća, a obveznik naknade
je Hrvatski fond za privatizaciju.

if !supportEmptyParas endif

Pročišćeni tekst, NN 36/2003-502